CELEX: 62011CA0279
Language: ro
Date: 2012-12-19 00:00:00
Title: Cauza C-279/11: Hotărârea Curții (Camera a patra) din 19 decembrie 2012 — Comisia Europeană/Irlanda [Neîndeplinirea obligațiilor de către un stat membru — Directiva 85/337/CEE — Evaluarea efectelor anumitor proiecte publice și private asupra mediului — Transpunere incorectă — Anexa II — Punctul 1 literele (a)-(c) — Hotărâre a Curții — Constatarea existenței unei neîndepliniri a obligațiilor — Articolul 260 TFUE — Sancțiuni pecuniare — Sumă forfetară — Capacitate de plată a statului membru — Criză economică — Apreciere pe baza datelor economice actuale]

16.2.2013   
            
            
               RO
            
            
               Jurnalul Oficial al Uniunii Europene
            
            
               C 46/5
            
         Hotărârea Curții (Camera a patra) din 19 decembrie 2012 — Comisia Europeană/Irlanda
   (Cauza C-279/11) (1)
   
   (Neîndeplinirea obligațiilor de către un stat membru - Directiva 85/337/CEE - Evaluarea efectelor anumitor proiecte publice și private asupra mediului - Transpunere incorectă - Anexa II - Punctul 1 literele (a)-(c) - Hotărâre a Curții - Constatarea existenței unei neîndepliniri a obligațiilor - Articolul 260 TFUE - Sancțiuni pecuniare - Sumă forfetară - Capacitate de plată a statului membru - Criză economică - Apreciere pe baza datelor economice actuale)
   2013/C 46/08
   Limba de procedură: engleza
   
      Părțile
   
   
      Reclamantă: Comisia Europeană (reprezentanți: P. Oliver și K. Mifsud-Bonnici, agenți)
   
      Pârâtă: Irlanda (reprezentanți: E. Creedon și D. O'Hagen, agenți, asistați de E. Regan SC și C. Toland, BL)
   
      Obiectul
   
   Neîndeplinirea obligațiilor de către un stat membru — Neexecutarea Hotărârii Curții din 20 noiembrie 2008, Comisia/Irlanda (C-66/06), privind încălcarea articolului 2 alineatul (1) și a articolului 4 alineatele (2)-(4) din Directiva 85/337/CEE a Consiliului din 27 iunie 1985 privind evaluarea efectelor anumitor proiecte publice și private asupra mediului (JO L 175, p.40, Ediție specială, 15/vol. 1, p. 174), astfel cum a fost modificată prin Directiva 97/11/CE a Consiliului din 3 martie 1997 (JO L 73, p. 5, Ediție specială, 15/vol. 3, p. 254) — Cerere de obligare la plata unor penalități cu titlu cominatoriu și a unei sume forfetare
   
      Dispozitivul
   
   
               1.
            
            
               Prin neluarea măsurilor necesare pentru a se conforma Hotărârii Curții din 20 noiembrie 2008, Comisia/Irlanda (C-66/06), Irlanda nu și-a îndeplinit obligațiile care îi revin în temeiul articolului 260 TFUE.
            
         
               2.
            
            
               Obligă Irlanda la plata către Comisia Europeană, în contul „Resurse proprii ale Uniunii Europene”, a unei sume forfetare în cuantum de 1 500 000 de euro.
            
         
               3.
            
            
               Obligă Irlanda la plata cheltuielilor de judecată.
            
         
      (1)  JO C 226, 30.7.2011.